CELEX: C2007/155/20
Language: et
Date: 2007-07-07 00:00:00
Title: Kohtuasi C-208/07: Eelotsusetaotlus, mille esitas Bayerisches Landessozialgericht (Saksamaa) 20. aprillil 2007  — Petra von Chamier-Glisczinki versus Deutsche Angestellten-Krankenkasse

7.7.2007   
            
            
               ET
            
            
               Euroopa Liidu Teataja
            
            
               C 155/11
            
         Eelotsusetaotlus, mille esitas Bayerisches Landessozialgericht (Saksamaa) 20. aprillil 2007 — Petra von Chamier-Glisczinki versus Deutsche Angestellten-Krankenkasse
   (Kohtuasi C-208/07)
   (2007/C 155/20)
   Kohtumenetluse keel: saksa
   Eelotsusetaotluse esitanud kohus
   Bayerisches Landessozialgericht
   Põhikohtuasja pooled
   
      Hageja: Petra von Chamier-Glisczinki
   
      Kostja: Deutsche Angestellten-Krankenkasse
   Eelotsuse küsimused
   
               1.
            
            
               Kas määruse (EMÜ) 1408/71 (1) artikli 19 lõike 1 punkti a, vajadusel koosmõjus lõikega 2 ja EÜ lepingu artiklit 18 ning EÜ lepingu artikleid 39 ja 49 koosmõjus määruse (EMÜ) nr 1612/68 (2) artikliga 10 silmas pidades tuleb tõlgendada nii, et töötaja või füüsilisest isikust ettevõtja või nende pereliige ei saa elukohajärgselt asutuselt pädeva asutuse nimel rahalisi ega tagasimaksehüvitisi, kui vastavalt elukohajärgse asutuse kohaldatavatele õigusaktidele on tema kindlustatud isikutele ette nähtud vaid rahaliste, mitte aga mitterahaliste hüvitiste maksmine?
            
         
               2.
            
            
               Juhul, kui sellist nõuet ei eksisteeri, siis kas EÜ lepingu artikleid 18, 39 ja 49 arvesse võttes on pädevalt asutuselt õigus nõuda — eelneva kinnituse alusel — teise liikmesriigi hooldushaiglas statsionaarse viibimise kulude ülevõtmist asjaomases liikmesriigis makstava hüvitise ulatuses?
            
         
      (1)  EÜT L 149, lk 2; ELT eriväljaanne 05/01, lk 35.
   
      (2)  EÜT L 257, lk 2; ELT eriväljaanne 05/01, lk 15.